Diari Oficial de la Generalitat Valenciana


Sumari del DOGV 8824, del 01-06-2020 (2020/3694)

RESOLUCIÓ de 20 de març de 2020, de la Direcció General de Funció Pública, per la qual es convoca una borsa d'ocupació temporal per al nomenament de personal funcionari interí i/o nomenament provisional per millora d'ocupació, del cos superior de gestió d'administració general de l'Administració de la Generalitat, A2-01.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3694


Data del document
:   20-03-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 20 de març de 2020, de la Direcció General de Funció Pública, per la qual es convoca una borsa d'ocupació temporal per al nomenament de personal funcionari interí i/o nomenament provisional per millora d'ocupació, del cos superior de gestió d'administració general de l'Administració de la Generalitat, A2-01. [2020/3694]  
  
Mitjançant la Resolució de 25 d'abril de 2016, la Direcció General de Funció Pública, va constituir la borsa d'ocupació temporal per al nomenament de personal funcionari interí, subgrup A2, sector administració general, derivada de l'oferta pública d'ocupació de l'any 2010. La cobertura dels llocs enquadrats en el cos A2-01, fins ara, s'ha realitzat amb els integrants d'aquesta borsa. No obstant això, actualment es manté la necessitat de proveir llocs d'aquest cos i no és possible acudir a la borsa constituïda per a efectuar nomenaments per estar exhaurida. Per això, és necessària la constitució d'una borsa lliure i que els seus integrants siguen nomenats funcionaris interins o en millora d'ocupació mentre es constitueix la borsa derivada del procés selectiu del cos A2-01 de l'CXM 6498. El personal que es trobe inclòs en aquesta borsa lliure serà nomenat sempre que no hi haja personal disponible en les borses d'ocupació temporal derivades d'oferta pública d'ocupació que estiguen vigents.  
L'article 34.5 del Decret 3/2017, de 13 de gener, pel qual s'aprova el Reglament de selecció, provisió i mobilitat del personal de la funció pública valenciana, estableix que, en absència de borses d'ocupació temporal, i mentre es constituïsquen les resultants de l'oferta d'ocupació pública, puguen constituir-se borses.  
L'Ordre de 18//2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, disposa en l'article 1 que aquesta té per objecte regular la constitució i el funcionament de les borses d'ocupació per a la selecció i nomenament de personal funcionari o contractat laboral temporal, segons corresponga a la naturalesa jurídica funcionarial o laboral dels llocs que es pretenga cobrir o, si escau, nomenament provisional per millora d'ocupació.  
  
L'article 4.1.b.1 d'aquesta ordre disposa que podran constituir-se borses d'ocupació temporal resultants d'una convocatòria pública, específica i extraordinària de la direcció general competent en matèria de funció pública, mitjançant la realització de proves selectives o pel sistema de baremació de mèrits i experiència, quan, després d'haver-se convocat la borsa d'ocupació temporal derivada d'un procés selectiu, aquesta s'haguera exhaurit i mentre es formen les resultants de la corresponent oferta d'ocupació pública.  
En ús de les facultats que té conferides aquesta Direcció General de Funció Pública, després de l'acord de la comissió de seguiment, de conformitat amb el que s'estableix en el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, modificat pel Decret 103/2018, de 27 de juliol, del Consell, resolc:  
  
Primer. Convocatòria de la borsa d'ocupació temporal  
Convocar la constitució de la borsa d'ocupació temporal del cos A2-01, superior de gestió d'administració general de l'Administració de la Generalitat, per al nomenament de personal funcionari interí o nomenament provisional per millora d'ocupació, a fi que, quan les necessitats del servei ho requerisquen, puguen proveir-se provisionalment llocs de treball classificats per a la seua provisió per aquest personal de l'Administració de la Generalitat, de conformitat amb el que estableix l'Ordre 18/2018, de 23 de juliol de 2018, de la Conselleria de Justícia, Administració Pública, Reformes Democràtiques i Llibertats Públiques.   
  
Segon. Integrants de la borsa  
1. La borsa a què es refereix l'apartat anterior estarà integrada per les persones que es troben en algun dels supòsits que seguidament es detallen:   
a) El personal que ha superat el primer exercici del concurs oposició convocat per l'Ordre 3/2017 i Ordre 4/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, corresponent a l'oferta d'ocupació pública de 2015 per al personal de l'Administració de la Generalitat, convocatòria 24/15 i 25/15 (promoció interna mixta).  
b) El personal que haja superat el segon exercici del concurs oposició convocat per Ordre 4/2017, de 3 de gener de la Conselleria de Justícia, Administració Pública, Reformes Democràtiques i Llibertats Públiques corresponent a l'oferta d'ocupació pública de 2015 per al personal de l'Administració de la Generalitat, convocatòria 25/15 (promoció interna vertical i horitzontal).  
c) El personal funcionari interí o nomenat provisionalment per millora d'ocupació que es trobe exercint un lloc del Cos A2-01 o haja cessat i haja participat en el primer exercici del concurs oposició convocat per l'Ordre 3/2017 i Ordre 4/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, corresponent a l'oferta d'ocupació pública de 2015 per al personal de l'Administració de la Generalitat, convocatòria 24/15 i 25/15 (promoció interna mixta). Es requereix que el nomenament haja sigut efectuat per la direcció general amb competències en matèria de funció pública.  
d) El personal funcionari interí o nomenat provisionalment per millora d'ocupació que es trobe exercint un lloc del Cos A2-01 o haja cessat i haja participat en el segon exercici del concurs oposició convocat per l'Ordre 4/2017, de 3 de gener, de la Conselleria de Justícia, Administració Pública, Reformes Democràtiques i Llibertats Públiques, corresponent a l'oferta d'ocupació pública de 2015 per al personal de l'Administració de la Generalitat, convocatòria 25/15 (promoció interna vertical i horitzontal). Es requereix que el nomenament haja sigut efectuat per la direcció general amb competències en matèria de funció pública.  
e) El personal funcionari de carrera o personal laboral fix de l'Administració de la Generalitat, les competències en matèria de personal del qual s'exercisquen per la conselleria competent en matèria de funció pública, que s'haja presentat i haja sigut qualificat en algun exercici del concurs oposició per a l'accés al cos A2-01 convocat per les YHC 8728 o 2015.  
2. El personal interí o en millora d'ocupació que, a la data de finalització del termini de presentació de sol·licituds assenyalat en la base cinquena, estiga exercint un lloc de treball enquadrat en el cos A2-01, per al qual haguera sigut nomenat de la borsa gestionada per aquesta direcció general, haurà de sol·licitar la integració en la borsa en el termini de presentació de sol·licituds, si bé en aquesta constaria com a actiu per estar laborablement actiu, i haurà de presentar la sol·licitud d'activació en la situació de «disponible» o «disponible especial», en el termini de deu dies comptats a partir de l'endemà de la data del cessament, davant la comissió de seguiment.  
  
Tercer. Requisits dels integrants de la borsa  
1. Per a formar part de la borsa cal:  
a) Estar en possessió del títol del títol universitari d'enginyeria tècnica, diplomatura universitària, arquitectura tècnica o equivalència o bé, títol universitari de grau o haver complit les condicions per a obtindre'l abans de la finalització del termini de presentació de sol·licituds i que disposen del certificat que ho acredite.  
Les equivalències dels títols al·legats, les han de justificar les persones interessades. En el cas de titulacions obtingudes a l'estranger, s'haurà d'estar en possessió de la credencial que acredite la seua homologació.  
b) Nacionalitat: tindre la nacionalitat espanyola o d'un estat membre de la Unió Europea o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge dels espanyols i de les persones nacionals d'altres estats membres de la Unió Europea i, quan així ho dispose el corresponent tractat, el cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, hi podran participar els descendents i els del seu cònjuge, menors de vint-i-un anys o majors d'aquesta edat que visquen a costa seua.  
c) Edat: ser major de 16 anys i no haver arribat a l'edat de jubilació.  
  
d) Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
e) Habilitació: no haver sigut separat/ada, o haver-se'n revocat el nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat/ada per sentència ferma per a l'exercici de qualssevol funcions públiques o d'aquelles pròpies del cos objecte de la convocatòria.  
f) Certificat negatiu del Registre Central de Delinqüents Sexuals per a llocs que treballen en contacte habitual amb menors sobre la base del que es disposa en la Llei orgànica 1/1996, de 15 de gener, de protecció jurídica del menor, modificada per la Llei 26/2015, de 28 de juliol, de modificació del sistema de protecció a la infància i a l'adolescència i la Llei 45/2015, de 14 d'octubre, de voluntariat.  
2. Els requisits hauran de ser complits en el moment de finalització del termini de presentació de sol·licituds. La possessió del requisit de titulació s'ha d'acreditar dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat, i en aquest cas bastarà d'al·legar-lo. La resta dels requisits exigits hauran d'acreditar-se abans del seu nomenament, en el termini que l'òrgan competent concedisca per a això.  
3. L'ordre de prelació en la borsa s'obtindrà de la suma de la puntuació obtinguda d'acord amb el barem de mèrits que s'expressa en l'apartat següent. En cas d'igualtat de puntuació, prevaldria l'obtinguda pel personal amb diversitat funcional. Si l'empat es produeix entre persones amb diversitat funcional, es triarà la de major grau de discapacitat. Si encara persisteix l'empat, caldria ajustar-se a la puntuació obtinguda en cada apartat del barem, començant pel primer. Finalment, es dirimirà a favor de la persona sol·licitant de major edat.  
  
  
Quart. Barem de mèrits  
1. Experiència professional. S'ha de valorar fins a un màxim de 36 punts l'experiència professional de les persones participants, tot d'acord amb la següent puntuació:  
a) Temps de serveis prestats en llocs de treball de l'Administració de la Generalitat, o dels seus organismes autònoms les competències de personal que exercisca la conselleria competent en matèria de funció pública, que pertanguen al cos A2-01: 0,15 punts per cada mes complet de servei en actiu.  
b) Temps de serveis prestats en llocs de treball de l'Administració de la Generalitat, o dels seus organismes autònoms les competències de personal que exercisca la conselleria competent en matèria de funció pública, no contemplades en l'anterior apartat: 0,10 punts per cada mes complet de servei en actiu.  
c) Temps de serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, en llocs amb iguals funcions a les corresponents al cos A2-01: 0,08 punts per cada mes complet de servei en actiu.  
2. Proves selectives. S'ha de valorar fins a un màxim de 50 punts, segons la puntuació obtinguda pels següents conceptes:  
a) Per haver superat la totalitat dels exercicis eliminatoris, o si escau, una puntuació proporcional al nombre d'exercicis superats en la fase d'oposició per a l'accés al cos A2-01 derivat de l'GHA 0110 (convocatòries 24 i 25/15): fins a 25 punts.  
b) Fins a 25 punts assignats proporcionalment a la suma de les notes dels exercicis realitzats per l'aspirant en la fase de l'oposició per a l'accés al Cos A2-01 derivat de l'OOP 15 (convocatòries 24 i 25/15).   
  
c) Fins a un màxim de 12 punts, per l'aprovació d'exercicis d'oposicions en anteriors proves selectives a l'FHG 6234 d'accés al cos A2-01 en l'Administració de la Generalitat, valorant 3 punts per exercici aprovat de les dues últimes convocatòries.  
3. Valencià. La valoració del coneixement del valencià s'ha d'efectuar puntuant, fins a un màxim de 8 punts, el nivell més alt obtingut dels següents.  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
Addicionalment, però sense depassar el límit de 8 punts, s'han de valorar els certificats de capacitació tècnica (Llenguatge Administratiu, Llenguatge als Mitjans de Comunicació i Correcció de Textos), expedits per la Junta Qualificadora de Coneixements de Valencià, amb 0,5 punts cadascun.  
4. Idiomes comunitaris. S'ha de valorar fins a 4 punts el coneixement de llengües oficials de la Unió Europea, diferents de la llengua espanyola segons els nivells especificats en la taula adjunta.  
El coneixement de cada idioma comunitari s'ha de valorar conformement amb les puntuacions per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), conformement amb l'escala que es detalla en la taula, adjunta, d'aquest apartat.  
La valoració del coneixement de l'idioma comunitari s'ha d'efectuar puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels Reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
  
5. Altres titulacions. S'ha de valorar la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 4 punts, assignant 2 punts per:  
a) Cada titulació que s'acredite de superior nivell acadèmic a l'establida com a requisit de participació en la borsa.  
b) Cada titulació addicional del mateix nivell acadèmic de l'acreditada com a requisit de participació en la borsa.  
6. Grau de discapacitat. Si la persona aspirant acredita un grau de discapacitat igual o superior al 33 per cent se li assignaran 5 punts i si acredita un grau igual o superior al 65% la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
Cinqué. Acreditació dels mèrits i situacions.  
Sense perjudici del que es disposa en la normativa general reguladora del procediment administratiu comú, i mentre no siga possible la comprovació telemàtica entre Administracions dels mèrits al·legats, en el termini concedit a aquest efecte, els requisits i mèrits els haurà d'acreditar el personal aspirant de la següent forma:   
1. Experiència professional: certificacions oficials expedides per l'òrgan competent de l'administració corresponent.  
a) Als exclusius efectes del present barem, els llocs de treball la naturalesa jurídica dels quals haja sigut objecte de modificació, es considerarà que sempre han tingut la mateixa classificació que posseïsquen en el moment de la sol·licitud d'integració en la borsa corresponent. Igualment, els llocs es consideraran que sempre han pertangut al cos, escala, APF o categoria professional en la qual es van integrar.  
b) Respecte dels serveis prestats i al·legats per les persones aspirants en llocs de treball de l'Administració de la Generalitat gestionats per la direcció general amb competències en matèria de funció pública, seran comprovats d'ofici.   
2. Proves selectives: Es comprovarà d'ofici la puntuació obtinguda en cadascun dels exercicis realitzats per les i els aspirants.  
3. Valencià: Certificacions oficials expedides o homologades per la Junta Qualificadora de Coneixements del Valencià. Únicament s'han de valorar els certificats provisionals mentre la Junta no haja expedit les corresponents certificacions definitives.  
4. Idiomes comunitaris: títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com els que s'indiquen en la normativa, per la qual s'estableix un sistema de reconeixement de la competència en llengües estrangeres a la Comunitat Valenciana.  
A l'efecte d'acreditar aquest mèrit cal tenir en compte que les paperetes no serveixen d'acreditació.  
5. Altres titulacions: titulacions acadèmiques oficials expedides per òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la universitat, juntament amb el rebut de l'abonament de les taxes corresponents.  
  
Respecte a les titulacions acadèmiques no universitàries, si no es presenta el títol oficial, podran acreditar-se aquestes mitjançant certificació de l'autoritat educativa competent, en la qual haurà de constar necessàriament el número de registre, número de sèrie i data d'expedició i si escau, indicació del llibre i el foli. En el supòsit de trobar-se en tràmit l'expedició del títol, podrà presentar-se un certificat acadèmic de finalització d'estudis expedit per l'òrgan competent juntament amb el rebut d'abonament de les taxes corresponents.  
6. Persones amb diversitat funcional: certificat acreditatiu del grau de discapacitat igual o superior al 33 per cent expedit per l'òrgan competent, així com un certificat de capacitats a l'efecte de demanda d'ocupació, o si escau, l'acreditació d'haver-lo sol·licitat.  
  
Sisé. Sol·licituds de participació i procediment de constitució  
1 Les persones aspirants han de presentar la sol·licitud d'inscripció, el full d'autobaremació i la documentació acreditativa del compliment dels requisits a què es refereix l'apartat tercer, així com dels mèrits al·legats, en el termini de deu hàbils, comptats des de l'endemà de la publicació de la present resolució en el Diari Oficial de la Generalitat Valenciana.   
2. La sol·licitud d'inscripció i el full d'autobaremació a què es refereix l'apartat anterior, es troba disponible en el següent enllaç de la pàgina web de la Conselleria de Justícia, Interior i Administració Pública, http://www.justicia.gva.es/va/web/recursos-humanos/inicio  
Haurà d'emplenar-se en la web i presentar-se exclusivament de manera telemàtica.  
3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de Personal de l'Administració de la Generalitat bastarà d'al·legar-ho.  
4. La comissió de seguiment de les borses d'ocupació temporal ha de fer la baremació de mèrits al·legats per les persones aspirants que complisquen els requisits per a l'admissió a la borsa, i caldrà efectuar la seua integració en la borsa d'acord amb la puntuació resultant. La relació provisional d'aquesta s'ha de fer pública en la pàgina web de la Conselleria de Justícia, Interior i Administració Pública, http://www.justicia.gva.es/va/web/recursos-humanos/inicio, amb indicació de les causes d'exclusió i la puntuació assignada als aspirants admesos.   
5. Els aspirants exclosos i aquells aspirants admesos que hagen d'esmenar o aclarir algun mèrit disposaran d'un termini de deu dies hàbils, comptats a partir de l'endemà de la publicació del llistat provisional, per a al·legar les consideracions pertinents sobre la valoració provisional de mèrits. No podrà invocar-se cap mèrit que no haja sigut al·legat en la sol·licitud d'inscripció. La comissió de seguiment haurà d'estudiar les al·legacions presentades i, formular una proposta de llista definitiva a la Direcció General de Funció Pública, que haurà de dictar resolució i ordenar-ne la publicació en la web esmentada.  
6. En el cas que el nombre de sol·licituds siga molt superior a l'estimació de vacants que es preveja cobrir, la comissió de seguiment d'Ocupació temporal podrà acordar l'exclusió d'aquelles persones sol·licitants que no superen, segons l'autobaremació efectuada, una determinada puntuació mínima.  
7. Els mèrits que no consten inscrits i que no s'acrediten de la manera establida en la present convocatòria no s'han de valorar, i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en borsa.  
  
Seté. Àmbit territorial de les borses  
1. L'àmbit territorial d'aquesta borsa d'ocupació és de caràcter provincial i la provisió de llocs s'ha d'efectuar de conformitat amb el que es disposa en l'Ordre 18/2018, de 19 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques.  
2. Les persones interessades hauran d'indicar en la seua sol·licitud d'inscripció les províncies en les quals estiguen interessats a obtenir destinació, i no es podria admetre, excepte per causa justificada acordada per la Comissió de Seguiment d'Ocupació Temporal, posteriors canvis o ampliacions de província.  
  
Huité. Normes de funcionament  
1. La present borsa s'ha d'ajustar en el seu funcionament al que es disposa en l'Ordre 18/2018, de 19 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de Seguiment de Borses.  
  
2. Els llocs seran proveïts per ordre de puntuació en el barem, amb les excepcions a l'ordre de prelació establides en l'ordre reguladora.   
  
3. El personal que es trobe inclòs en aquesta borsa serà anomenat sempre que no hi haja personal disponible en les borses d'ocupació temporal derivades d'oferta pública d'ocupació que estiguen vigents.  
4. Aquesta borsa té caràcter supletori de la borsa d'ocupació temporal derivada d'Oferta d'Ocupació Pública que es constituïsca després de l'entrada en vigor d'aquella, així com de les anteriors OOP que estigueren vigents.  
  
Nové. Recursos  
1. La present resolució exhaureix la via administrativa, i contra aquesta es pot interposar un recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les Administracions públiques.  
2. En cas de no recórrer en reposició i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades podran interposar un recurs contenciós administratiu davant del Jutjat Contenciós Administratiu de València, en el termini de dos mesos a comptar de l'endemà de la publicació d'aquesta resolució.  
3. Les citacions a termini en els recursos contenciosos administratius que se substancien contra la present resolució s'han de fer mitjançant la inserció de l'edicte corresponent en el Diari Oficial de la Generalitat Valenciana.  
  
València, 20 de març de 2020.- El director general de Funció Pública: David Alfonso Jarque.